CELEX: 62020TN0599
Language: mt
Date: 2020-09-22 00:00:00
Title: Kawża T-599/20: Rikors ippreżentat fit-22 ta’ Settembru 2020 – YG vs Il-Kummissjoni

7.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 423/39
            
         
      Rikors ippreżentat fit-22 ta’ Settembru 2020 – YG vs Il-Kummissjoni
      (Kawża T-599/20)
      (2020/C 423/56)
      Lingwa tal-kawża: l-Ingliż
      
         Partijiet
      
      
         Rikorrent: YG (rappreżentanti: S. Rodrigues u A. Champetier, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tal-14 ta’ Novembru 2019 li r-rikorrent ma jiġix inkluż fil-lista tal-uffiċjali promossi għall-2019;
               
            
                  —
               
               
                  tannulla d-deċiżjoni tal-11 ta’ Ġunju 2020 li tiċħad l-ilment tar-rikorrent kontra d-deċiżjoni tal-Kummissjoni Ewropea tal-14 ta’ Novembru 2019 li r-rikorrent ma jiġix inkluż fil-lista tal-uffiċjali promossi; u,
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikolu 45 tar-Regolamenti tal-Persunal – Żbalji manifesti ta’ evalwazzjoni – assenza ta’ eżami komparattiv:
                  
                              —
                           
                           
                              kemm fir-rigward tal-evalwazzjoni tar-rapporti ta’ evalwazzjoni tar-rikorrent kif ukoll fir-rigward tal-metodu tal-eżami komparattiv ((i) fuq l-assenza ta’ kull eżami komparattiv u (ii) fuq in-nuqqas ta’ eżami komparattiv ma’ membri tal-persunal tal-istess DĠ u tal-istess grad).
                           
                        
            
                  2.
               
               
                  It-tieni motiv ibbażat fuq ksur tat-tieni paragrafu tal-Artikolu 25 tar-Regolamenti tal-Persunal (obbligu ta’ motivazzjoni).